રાજકોટ પોલીસ કમિશનર કચેરીમાં લીમડાનું એક તોતિંગ ઝાડ આવેલું છે, જે પોલીસબેડામા ખૂબ જાણીતું છે. પોલીસ અપરાધીઓને આ લીમડા નજીક લાવી તેની એવી સરભરા કરે છે કે અપરાધીને પોલીસ અને કાયદો શું કહેવાય તેની ખબર પડી જાય છે. રાજકોટ પોલીસમાં અધિકારીઓ, સ્ટાફ બદલાતો રહ્યો પણ આ લીમડો અણનમ રહ્યો છે. પોલીસ કમિશનર કચેરીનું રિનોવેશન કરવામાં આવ્યું તો પણ આ લીમડાને એમને એમ જ રાખવામાં આવ્યો છે.